Sendiherrar Finnlands og Svíþjóðar hjá Atlantshafsbandalaginu lögðu í morgun inn formlega umsókn um aðild ríkjanna tveggja að bandalaginu. Búist er við að Norður-Atlantshafsráðið, æðsta stofnun NATO, ræði umsóknirnar á fundi sínum í dag.
Svíar og Finnar eru með sendinefndir hjá NATO, enda hafa ríkin tvö um árabil átt í nánu samstarfi við bandalagið, og tekið þátt í ýmsum verkefnum. Sendiherrar ríkjanna gengu í morgun á fund Jens Stoltenbergs, framkvæmdastjóra NATO, með umsóknirnar, sem utanríkisráðherrar Finnlands og Svíþjóðar skrifuðu undir í gær.
Aðildarríkin ætla nú að fara yfir næstu skref og meta útfrá öryggishagsmunum sínum. Við ætlum að tækla öll mál sem upp koma og komast fljótt að niðurstöðu,
Allies will now consider the next steps on their path to NATO. The security interests of all allies have to be taken into account, and we are determined to work through all issues and reach rapid conclusions".
sagði Stoltenberg þegar hann tók við umsóknum Svíþjóðar og Finnlands. Norður Atlantshafsráðið - æðsta stofnun NATO - kemur saman í dag á skipulögðum fundi sem sendiherrar ríkjanna sitja - og þar er búist við að umsókn Svía og Finna verði rædd. Öll aðildarríki NATO þurfa að samþykkja umsóknirnar - og það virðast þau gera - nema Tyrkland - stjórnvöld í Ankara segja það vegna stuðnings Finna og Svía við Kúrda, og banns á vopnasölu sem Svíþjóð og Finnland settu á Tyrkland árið 2019 vegna hernaðaraðgerða Tyrkja í Sýrlandi. Fastlega er hins vegar búist við að hægt verði að semja við tyrknesk stjórnvöld og að þau láti af andstöðu sinni. Stærstu aðildarríkin, þar á meðal Bandaríkin og Bretland hafa lýst yfir eindregnum stuðningi við þessar umsóknir; Þau Sauli Niinisto, forseti Finnlands, og Magdalena Anderson forsætisráðherra Svíþjóðar verða í Washington á morgun, til að ræða aðildarumsóknina við Joe Biden, forseta Bandaríkjanna.
Búist er við að Norður Atlantshafsráðið, æðsta stofnun NATO, ræði aðildarumsókn Svía og Finna á fundi sínum í dag. Sendiherrar ríkjanna tveggja hjá NATO afhentu framkvæmdastjóra bandalagsins umsóknirnar í morgun.